หุ้นสหรัฐปิดพุ่ง/ทองลง/น้ำมันบวก
ดาวโจนส์ปิดพุ่ง 306.88 จุด ทองลง 2.70 ดอลลาร์ น้ำมันบวก 74 เซนต์
16 ก.พ. 2561

ดาวโจนส์ปิดพุ่ง 306.88 จุด ทองลง 2.70 ดอลลาร์ น้ำมันบวก 74 เซนต์ ดัชนีเฉลี่ยอุตสาหกรรมดาวโจนส์ปิดที่ 25,200.37 จุด พุ่งขึ้น 306.88 จุด หรือ +1.23% ดัชนี เอสแอนด์พี 500 ปิดที่ 2,731.20 จุด เพิ่มขึ้น 32.57 จุด หรือ +1.21% และดัชนี แนสแดค ปิดที่ 7,256.43 จุด เพิ่มขึ้น 112.81 จุด หรือ +1.58%ดัชนีดาวโจนส์ตลาดหุ้นนิวยอร์กทำสถิติปิดพุ่งขึ้นติดต่อกันเป็นวันที่ 5 เมื่อคืนนี้ (15 ก.พ.) หลังจากมีรายงานว่า ดัชนีราคาผู้ผลิต (PPI) เดือนม.ค.ของสหรัฐซึ่งเป็นหนึ่งในมาตรวัดเงินเฟ้อที่สำคัญนั้น ปรับตัวขึ้นสอดคล้องกับการคาดการณ์ของนักวิเคราะห์ นอกจากนี้ ตลาดยังได้ปัจจัยบวกจากแรงซื้อที่ส่งเข้าหนุนหุ้นกลุ่มเทคโนโลยี และผลประกอบการที่แข็งแกร่งของบริษัทจดทะเบียนสัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนมีนาคม เพิ่มขึ้น 74 เซนต์ ปิดที่ 61.34 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเมษายน ลดลง 3 เซนต์ ปิดที่ 64.33 ดอลลาร์ต่อบาร์เรลทองคำตลาดโคเม็กซ์ ส่งมอบเดือนเม.ย. ลดลง 2.70 ดอลลาร์ หรือ 0.2% ปิดที่ 1,355.30 ดอลลาร์/ออนซ์